Pe scurt, în cazul în care îți sunt încălcate sau este iminentă încălcarea vreunui drept de-al tău ai la dispoziție mijloace juridice prin care să oprești în prezent și pe viitor fapta ilicită, să obții compensații bănești și orice fel de alte măsuri sau mijloace care asigură respectarea drepturilor tale.   Astfel, în conformitate cu art. 253 din Codul Civil, persoana ale cărei drepturi nepatrimoniale au fost lezate ori ameninţate poate cere oricând instanţei: interzicerea săvârșirii faptei ilicite, dacă aceasta este iminentă, încetarea încălcării și interzicerea pentru viitor, dacă aceasta durează încă, constatarea caracterului ilicit al faptei săvârșite, dacă tulburarea pe care a produs-o subzistă, obligarea făptașului la publicarea hotărârii de condamnare (pe cheltuiala sa) orice alte măsuri necesare pentru încetarea faptei ilicite sau pentru repararea prejudiciului cauzat, cererea de despăgubiri sau, după caz, de reparații patrimoniale pentru prejudiciul, chiar nepatrimonial, ce a fost cauzat.